**Образец № 1**

**П Р О Е К Т Н А Д О Г О В О Р**

**№ …………. / ……… г.**

Днес, …………….. г., гр. София, между:

1. **ИЗПЪЛНИТЕЛНА АГЕНЦИЯ ПО ОКОЛНА СРЕДА**, с адрес: гр. София, бул. “Цар Борис ІІІ” № 136, БУЛСТАТ 831901762, наричана за краткост в договора “**ВЪЗЛОЖИТЕЛ**”, представлявана от д-р инж. Ваня Григорова – Изпълнителен директор и Георги Игнатиев – Началник на отдел „Финансово-стопанска дейност и управление на собствеността“ (ФСДУС), от една страна,

и

2. ............................, със седалище и адрес на управление........................................., ЕИК ........................, наричано за краткост в договора “**ИЗПЪЛНИТЕЛ**”, представлявано от ....................... – Управител (*Изпълнителен директор, Прокурист),* от друга страна,

 на основание чл. 101е, ал. 1 от Закона за обществените поръчки (ЗОП), в изпълнение на утвърден от изпълнителния директор на ИАОС Протокол № ...................за определяне на изпълнител на обществената поръчка и във връзка с чл. 258 – чл. 269 от Закона за задълженията и договорите (ЗЗД), се сключи настоящият договор за следното:

**І. ПРЕДМЕТ НА ДОГОВОРА**

 Чл. 1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши: „Комплексно сервизно обслужване на 14 станции за контрол качеството на атмосферния въздух“ от обществената поръчка,при условията на настоящия договор, срещу възнаграждение, което **ВЪЗЛОЖИТЕЛЯТ** се задължава да му заплати в размер и при условия, уговорени в настоящия договор.

 1.1. Сервизното обслужване по чл. 1 включва извършването на технически преглед на апаратурата, отстраняване на възникнали повреди по заявка на операторите за неработещо оборудване, извършване на профилактика само на основното оборудване, прекалибриране на цифров калибратор на поток, ремонт и поддържане в непрекъсната техническа изправност на станции за контрол качеството на атмосферния въздух.

1.2. Профилактиката се изразява в почистване *(тестване, калибриране и др. подобни дейности)*  на основното оборудване.

 1.3. Ремонтът обхваща отстраняването на повреди, дефекти, неизправности и замяна с резервни части на повредени елементи от станциите за контрол качеството на атмосферния въздух и се извършва в сроковете, посочени в офертата на **ИЗПЪЛНИТЕЛЯ***.*

 1.4. При възникване на необходимост за **ВЪЗЛОЖИТЕЛЯ**, **ИЗПЪЛНИТЕЛЯТ** доставя резервни части за станциите за контрол качеството на атмосферния въздух, предмет на сервизното обслужване, в срок до ............................дни след получаване на предварителна писмена заявка от **ВЪЗЛОЖИТЕЛЯ**.

 Чл. 2. **ИЗПЪЛНИТЕЛЯТ** се задължава да изпълнява предмета на договора в съответствие с условията на подадената от него и приета от **ВЪЗЛОЖИТЕЛЯ** оферта за участие в проведената процедура при условията и по реда на Глава осем “а” от ЗОП.

**ІІ. СРОКОВЕ**

Чл. 3. **ИЗПЪЛНИТЕЛЯТ** се задължава да извършва сервизното обслужване, определено в чл. 1 на договора за срок **до 30.11.2015 г.*,* считано от**  **04.10.2015г.**

 3.1.Срокът на договора спира да тече при възникване на обстоятелства, които не могат да бъдат вменени като вина на **ВЪЗЛОЖИТЕЛЯ** или **ИЗПЪЛНИТЕЛЯ** и след отпадането им продължава да тече остатъкът от срока.

 3.2. Срокът на действие на договора, в който страните са обвързани от клаузите му включва сроковете, определени в чл. 3, т. 3.1, чл. 10, чл. 17 и т. 17.2.

**ІІІ. КАЧЕСТВО**

 Чл. 4. **ИЗПЪЛНИТЕЛЯТ** е длъжен да изпълни възложеното му сервизно обслужване с добро качество, съгласно условията и сроковете, определени от **ВЪЗЛОЖИТЕЛЯ**.

**ІV. ПРАВА И ЗАДЪЛЖЕНИЯ НА СТРАНИТЕ**

 Чл. 5. **ВЪЗЛОЖИТЕЛЯТ** има следните права и задължения:

 5.1. Да получава изпълнение на сервизното обслужване при уговорените в настоящия договор срокове и условия;

 5.2. Да осъществява оперативен контрол за правилното и ефективно изпълнение на сервизното обслужване, без това да затруднява създадената от **ИЗПЪЛНИТЕЛЯ** организация;

 5.3. Да извърши плащането съгласно договорените условия в **раздел VІ** на настоящия договор;

 5.4. Да осигурява свободен достъп на персонала на **ИЗПЪЛНИТЕЛЯ** до станциите за контрол качеството на атмосферния въздух*,* обект на договора, за извършване на дейностите, свързани с изпълнението на предмета на договора;

 5.5. Да провежда начален и периодичен инструктаж по безопасност и здраве при работа и противопожарна охрана на обслужващия персонал на **ИЗПЪЛНИТЕЛЯ**, съгласно заповед на изпълнителния директор на ИАОС*.*

 5.6. Да уведомява незабавно **ИЗПЪЛНИТЕЛЯ** при установяване на повреди,

неизправности и дефекти на тел. и факс: ................ или електронна поща: ....................

 5.7. Да упълномощи свои представители, които да контролират във всеки един момент изпълнението на настоящия договор и да уведомяват **ИЗПЪЛНИТЕЛЯ** своевременно за допуснатите нередности и констатираните недостатъци при изпълнението;

 5.8. Да прекрати договора едностранно, при неизпълнение на договора от страна на **ИЗПЪЛНИТЕЛЯ**, като заплати направените до момента на прекратяването разходи, доказани по първични счетоводни документи. Плащането обхваща извършените в съответствие със зададените по договора дейности;

 5.9. Да осигури средствата, необходими за закупуване на резервни части с единична цена над 250 лв. (двеста и петдесет лева) без ДДС.

 5.10. Да изпълни задълженията си по приемане на изпълнението и да оформя протоколите във връзка с предмета на настоящия договор;

 Чл. 6. **ИЗПЪЛНИТЕЛЯТ** има следните права и задължения:

6.1. Да извършва качествено сервизното обслужване, предмет на договора. Некачествено извършени работи по сервизното обслужване и свързаните с тях действия са за сметка на **ИЗПЪЛНИТЕЛЯ**. В този случай се съставя протокол, подписан от упълномощените по договора лица за некачествено извършените работи;

 6.2. Да предупреждава своевременно **ВЪЗЛОЖИТЕЛЯ** при невъзможност за изпълнение на сервизното обслужване поради причини, които не могат да се вменят в негова вина, както и при възникнали обстоятелства, които правят безпредметно продължаването на дейностите по неговото изпълнение;

 6.3. Да се яви при уведомяване по реда на т. 5.6 от страна на **ВЪЗЛОЖИТЕЛЯ** в срок до .............часа и да отстрани възникналите повреди, дефекти и неизправности в срок до .......................

 6.4. Да осигурява изпълнението на договора с квалифициран персонал в съответствие с предложения в офертата основен колектив;

 6.5. Да не предоставя на други лица и организации получената по време на изпълнение на договора информация - собственост на **ВЪЗЛОЖИТЕЛЯ**;

 6.6. Да получи част от възнаграждението по договора, съответстваща на изпълнените дейности по договора, когато по-нататъшното изпълнение се окаже невъзможно поради причини, за които **ИЗПЪЛНИТЕЛЯТ** и **ВЪЗЛОЖИТЕЛЯТ** не отговарят;

 6.7. Да изпълни задълженията си по предаване на изпълнението и да оформя протоколите във връзка с предмета на настоящия договор;

 6.8. Да осигури средствата, необходими за закупуване на резервни части с единична цена до 250 лв. (двеста и петдесет лева) без ДДС;

 6.9. Да получи възнаграждението в размери и при условията, уговорени в настоящия договор.

**V. ПРИЕМАНЕ НА ИЗПЪЛНЕНИЕТО**

 Чл. 7. Всички действия по договора, се удостоверяват от страните с двустранно подписани протоколи - констативни, сервизни, приемо - предавателни и др. Преди подписването на съответния протокол страните провеждат изпитвания за годност, което се удостоверява в него.

 7.1. **ВЪЗЛОЖИТЕЛЯТ** може да откаже да приеме изпълнението, ако не отговаря на изискванията, залегнали в настоящия договор.

 Чл. 8. Окончателното изпълнение на предмета на договора се приема с окончателен приемо-предавателен протокол, подписан от комисия, назначена от изпълнителния директор на ИАОС и от представители на **ИЗПЪЛНИТЕЛЯ**. Протоколът се съставя в срок до 3 (три) дни от изтичане на срока посочен в чл. 3, т.3.1 и чл. 17, т.17.2 от договора.

**VІ. ВЪЗНАГРАЖДЕНИЕ, СРОКОВЕ И НАЧИН НА ПЛАЩАНЕ**

 Чл. 9. Възнаграждението по настоящия договор **е ................... лв. (..................*словом .*лв)** без ДДС, с **включен 20 % ДДС е ............... (........................),** съгласно офертата, която е неразделна част от договора.

 Чл. 10. За извършеното сервизно обслужване **ВЪЗЛОЖИТЕЛЯТ** извършва плащането както следва: цялото възнаграждение се заплаща след представяне на окончателен приемо-предавателен протокол за приемане изпълнението на договора, подписан от представители на **ВЪЗЛОЖИТЕЛЯ** и **ИЗПЪЛНИТЕЛЯ** и представена в оригинал фактура, но не по-късно от 10.12.2015 г.

 Чл. 11. Плащанията се извършват по цени, определени в чл. 9 на настоящият договор.

 Чл. 12. Всички плащания по договора се извършват по банков път по следната банкова сметка на **ИЗПЪЛНИТЕЛЯ**:

Банка:

IBAN:………………………………………………...,BIC:……………………………………

**VІІ. САНКЦИИ И ОТГОВОРНОСТ ПРИ НЕИЗПЪЛНЕНИЕ**

 Чл. 13. При забавено изпълнение на задълженията си по този договор, неизправната страна дължи на изправната страна неустойка в размер на 0,2 % (нула цяло и две десети процента) на ден, но не повече от 10 % (десет процента) от възнаграждението по договора, без ДДС на изпълнените със забава задължения по договора.

 Чл. 14. При виновно неизпълнение на договора неизправната страна дължи на изправната страна неустойка в размер на 10 % (десет процента) от възнаграждението по договора, без ДДС.

 14.1. При частично неизпълнение на договора неизправната страна дължи на изправната страна, неустойка в размер, определен в чл. 13 от възнаграждението по договора, без ДДС, съответстваща на неизпълнението.

 14.2. При лошо изпълнение на договора или на част от него неизправната страна дължи на изправната страна неустойка в размер на 10% (десет процента) от възнаграждението по договора, съответно на частта от него, без ДДС.

 Чл. 15. Изправната страна може да претендира обезщетение за претърпени вреди и пропуснати ползи по общия ред, ако те надвишават дължимите неустойки по предходните членове.

 Чл. 16. Страните не носят отговорност в случай, че неизпълнението на поетите задължения по договора се дължи на непредвидени обстоятелства, включително от извънреден характер.

 16.1. Страната, изпълнението на чието задължение е възпрепятствано от непредвидени обстоятелства, включително от извънреден характер, е длъжна в 3-дневен (три дневен) срок писмено да уведоми другата страна за настъпването, съответно – за преустановяване на въздействието им.

**VІІІ. СПИРАНЕ НА ИЗПЪЛНЕНИЕТО**

 Чл. 17. Вън от случаите на спиране на изпълнението поради непредвидени обстоятелства, включително от извънреден характер, **ИЗПЪЛНИТЕЛЯТ** спира изпълнението по договора, тогава, когато **ВЪЗЛОЖИТЕЛЯТ** писмено с известие го уведоми да спре изпълнението на задълженията си. В известието, **ВЪЗЛОЖИТЕЛЯТ** посочва причините за спирането и периода, за който се спира дейността.

 17.1. За периода на спиране на изпълнението плащания по договора не се дължат.

 17.2. След отпадане на причините за спиране, продължава да тече остатъкът от срока на договора.

**ІХ. ГАРАНЦИЯ ЗА ИЗПЪЛНЕНИЕ**

 Чл. 18. При подписването на настоящия договор **ИЗПЪЛНИТЕЛЯТ** внася гаранция за изпълнение в размер на 3% (три процента) от възнаграждението по договора, без ДДС равна на .......................................................... по следната банкова сметка на **ВЪЗЛОЖИТЕЛЯ**: **„Общинска Банка” – клон „Денкоглу”, IBAN: BG38 SOMB 9130 3337 0251 01, SWIFT BIC код SOMBBGSF**.

 18.1. Когато формата на гаранцията е банкова гаранция, се представя оригинал на безусловна и неотменяема банкова гаранция със срок на валидност 30 (тридесет) дни след изтичане на срока на договора, определен в т. 3.2. В случай, че срокът на договора бъде продължен в условията на т. 3.1, чл. 17 и т. 17.2, то **ИЗПЪЛНИТЕЛЯТ** се задължава да продължи банковата си гаранция.

 Чл. 19. Гаранцията се задържа от **ВЪЗЛОЖИТЕЛЯ** в случаите на неизпълнение на задълженията от страна на **ИЗПЪЛНИТЕЛЯ**, посочени в чл. 6 на договора.

 19.1. Когато участникът е представил банкова гаранция, възложителят има право да пристъпи към упражняване на правата по нея.

 Чл. 20. При окончателното приемане изпълнението на договора без забележки, гаранцията се връща на **ИЗПЪЛНИТЕЛЯ**.

**Х. ПРЕКРАТЯВАНЕ НА ДОГОВОРА**

 Чл. 21. Договорът се прекратява с изчерпване на предмета му.

 Чл. 22. Договорът може да бъде прекратен и по взаимно съгласие на страните.

 Чл. 23. Договорът може да бъде прекратен едностранно от изправната страна при неизпълнение или забавено изпълнение на задълженията на виновната страна с 14 -дневно писмено предизвестие.

 23.1. Извършените разходи до прекратяване на договора подлежат на заплащане от виновната страна, след оценяването им от представители на двете страни, в срок от 30 дни след прекратяването на договора.

 Чл. 24. **ВЪЗЛОЖИТЕЛЯТ** може да прекрати договора при условията на чл. 43, ал. 4 от ЗОП.

**ІХ. СПОРОВЕ**

 Чл. 25. Всички спорове по тълкуването и изпълнението на този договор ще се решават на добра воля, по взаимно съгласие на страните, а при непостигане на споразумение - по съдебен ред пред компетентния български съд.

**Х. ЗАКЛЮЧИТЕЛНИ РАЗПОРЕДБИ**

 Чл. 26. Страните по настоящия договор следва да отправят всички съобщения и уведомления помежду си само в писмена форма.

 Чл. 27. Писмената форма се смята спазена и когато тя е отправена по телекс, факс или друго техническо средство, което изключва възможността за неточно възпроизвеждане на изявлението.

 Чл.28. Офертата на **ИЗПЪЛНИТЕЛЯ**, с която той е спечелил възлагането на сервизното обслужване и доставка на консумативи – предмет на настоящия договор, е неразделна част от този договор.

 Чл. 29. Изменение на договора се допуска само по изключение, съгласно чл. 43, ал. 2 и ал. 3 от ЗОП.

 Чл.30. За неуредените с договора въпроси се прилагат разпоредбите на Закона за задълженията и договорите, Търговския закон и останалото действащо българско законодателство, имащо отношение към предмета на договора.

**Упълномощени лица по настоящия договор**:

за **ВЪЗЛОЖИТЕЛЯ**:..............................................................................., тел.:.......................

за **ИЗПЪЛНИТЕЛЯ**: ….........................................................................., тел.:.........................

Договорът се състави и подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ПРИЛОЖЕНИЯ:**

1. Оферта на **ИЗПЪЛНИТЕЛЯ**;

2. Технически спецификации;

3. Документ за внесена гаранция за изпълнение.

**ВЪЗЛОЖИТЕЛ: ИЗПЪЛНИТЕЛ:**

Изпълнителен директор: …………………

 (Ваня Григорова) ……………………….

Началник на отдел ФСДУС:

(Георги Игнатиев)